CELEX: 32018D1228(01)
Language: et
Date: 2018-12-10 00:00:00
Title: Euroopa Parlamendi juhatuse otsus, 10. detsember 2018, millega muudetakse Euroopa Parlamendi liikmete põhimääruse rakendusmeetmeid

28.12.2018   
               
               
                  ET
               
               
                  Euroopa Liidu Teataja
               
               
                  C 466/8
               
            
         EUROOPA PARLAMENDI JUHATUSE OTSUS,
         10. detsember 2018,
         millega muudetakse Euroopa Parlamendi liikmete põhimääruse rakendusmeetmeid
         (2018/C 466/02)
         EUROOPA PARLAMENDI JUHATUS,
         võttes arvesse Euroopa Liidu toimimise lepingut, eriti selle artikli 223 lõiget 2,
         võttes arvesse Euroopa Parlamendi liikmete põhimäärust (1),
         võttes arvesse Euroopa Parlamendi kodukorra artiklit 25
         ning arvestades järgmist:
         
                     (1)
                  
                  
                     Euroopa Parlamendi liikmete põhimääruse rakendusmeetmete (2) (edaspidi „rakendusmeetmed“) artikli 69 lõike 1 kohaselt võib juhatus igal aastal indekseerida hüvitatavate reisikulude, päevaraha ja üldkulude hüvitise summasid eelneva aasta oktoobrile vastava Eurostati poolt avaldatud Euroopa Liidu aastase inflatsioonimäära ulatuses.
                  
               
                     (2)
                  
                  
                     Eurostati 16. novembri 2018. aasta avalduse kohaselt oli ajavahemikus 2017. aasta oktoobrist kuni 2018. aasta oktoobrini Euroopa Liidus inflatsioonimäär 2,2 %. Selle inflatsioonimäära arvesse võtmiseks tehtud kohandustest tulenevad uued summad peaksid hakkama kehtima 1. jaanuaril 2019 ning rakendusmeetmeid tuleks vastavalt muuta.
                  
               
                     (3)
                  
                  
                     Vastavalt rakendusmeetmete artikli 69 lõikele 2 indekseeritakse rakendusmeetmete artikli 33 lõikes 4 osutatud maksimumsummat, mille ulatuses kaetakse parlamendiliikme isiklike kaastöötajatega seotud assisteerimiskulud, vajaduse korral igal aastal ühisindeksi alusel ja kooskõlas nõukogu määrusega (EMÜ, Euratom, ESTÜ) nr 259/68 (3) kehtestatud Euroopa Liidu ametnike personalieeskirjade artikliga 65.
                  
               
                     (4)
                  
                  
                     Komisjon määras eeltoodu põhjal kindlaks, et 2018. aastal on kohandamismäär 1,7 %. Seega tuleks alates 1. juulist 2018 parlamendiliikme assisteerimiskulude hüvitatavat maksimumsummat tõsta 24 943 euroni kuus.
                  
               
                     (5)
                  
                  
                     Pidades silmas täiendava (vabatahtliku) pensionifondi raamatupidamise aastaaruandeid, on tarvis võtta majanduslikult vältimatuid meetmeid, et parandada täiendava (vabatahtliku) pensionifondi jätkusuutlikkust, tegeleda üha suureneva likviidsusprobleemiga ning vähendada kindlustusmatemaatilist puudujääki ja Euroopa maksumaksja jaoks kahjulikke tagajärgi.
                  
               
                     (6)
                  
                  
                     Selleks ning pensioni juba saavate soodustatud isikute omandatud õiguste austamiseks tuleb soodustatud isikute puhul, kes ei vasta kõigile pensioni saamise tingimustele 1. jaanuari 2019 seisuga, muuta täiendava pensioni saamise tingimusi järgmiselt: täiendava (vabatahtliku) pensioniskeemi soodustatud isikute pensioniiga tuleb tõsta praeguselt 63 aastalt 65 aastale ning kõikidele pensionimaksetele tuleb kehtestada 5 % maks pensionide puhul, mis määratakse pärast 1. jaanuari 2019. Need meetmed on asjaomaste isikute jaoks võimalikult vähe sekkuvad,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusmeetmeid muudetakse järgmiselt.
            
                        1)
                     
                     
                        Artikli 15 punkt c asendatakse järgmisega:
                        
                                    „c)
                                 
                                 
                                    autoreisi korral hüvitise ülemmääraga 1 000 km edasi- või tagasisõidu kohta 0,53 eurot/km, millele lisatakse parvlaeva ülesõidu või muu sarnase vajamineva transpordi hind.“
                                 
                              
                  
                        2)
                     
                     
                        Artikli 20 lõike 1 punkt a asendatakse järgmisega:
                        
                                    „a)
                                 
                                 
                                    vahemaa esimesed 50 km: 23,63 eurot;“.
                                 
                              
                  
                        3)
                     
                     
                        Artiklit 22 muudetakse järgmiselt:
                        
                                    a)
                                 
                                 
                                    lõige 1 asendatakse järgmisega:
                                    
                                       „1.   Artikli 10 lõike 1 punktis b osutatud reisidega seoses kantud kulude hüvitamise maksimumsumma on 4 454 eurot aastas.“;
                                    
                                 
                              
                                    b)
                                 
                                 
                                    lõike 3 esimene lõik asendatakse järgmisega:
                                    
                                       „3.   Parlamendikomisjoni või allkomisjoni esimehe reiside puhul osalemiseks konverentsidel või üritustel, millel käsitletakse Euroopale huvipakkuvaid küsimusi ja mis kuuluvad vastava parlamendikomisjoni või allkomisjoni pädevusse ning millel on parlamentaarne mõõde, on tegelike kulude hüvitamise aastane maksimumsumma 4 454 eurot. Osalemiseks on vajalik parlamendi presidendi eelnev luba; enne loa andmist kontrollitakse vahendite olemasolu ülalnimetatud maksimumsumma ulatuses.“
                                    
                                 
                              
                  
                        4)
                     
                     
                        Artikli 24 lõige 2 asendatakse järgmisega:
                        
                           „2.   Kui ametlik tegevus toimub liidu territooriumil, makstakse parlamendiliikmele kindlasummalist päevaraha 320 eurot.“
                        
                     
                  
                        5)
                     
                     
                        Artikli 26 lõige 2 asendatakse järgmisega:
                        
                           „2.   Artikli 25 alusel makstav hüvitis on 4 513 eurot kuus.“
                        
                     
                  
                        6)
                     
                     
                        Artikli 33 lõige 4 asendatakse järgmisega:
                        
                           „4.   Igakuine maksimumsumma, mille ulatuses kaetakse kõikide artiklis 34 osutatud isiklike kaastöötajatega seotud kulud, on 24 943 eurot.“
                        
                     
                  
                        7)
                     
                     
                        Artiklit 76 muudetakse järgmiselt:
                        
                                    a)
                                 
                                 
                                    lõige 1 asendatakse järgmisega:
                                    
                                       „1.   Enne 1. jaanuari 2019 Euroopa Parlamendi liikmete kulude hüvitamise ja toetuste maksmise eeskirja VII lisa artiklite 1, 3 ja 4 alusel endistele parlamendiliikmetele või muudele soodustatud isikutele maksma hakatavaid täiendavaid pensione makstakse ka edaspidi selle lisa alusel kuni 31. detsembrini 2018 kohaldatavas versioonis.“;
                                    
                                 
                              
                                    b)
                                 
                                 
                                    lõige 2 asendatakse järgmisega:
                                    
                                       „2.   Igasugune täiendav pension, mida ei ole veel 1. jaanuaril 2019 maksma hakatud, määratakse kindlaks ja seda hakatakse maksma Euroopa Parlamendi liikmete kulude hüvitamise ja toetuste maksmise eeskirja VII lisa artiklite 1 ja 2 kohaselt järgmistel tingimustel ja järgmiste eranditega:
                                       
                                                   a)
                                                
                                                
                                                   pensioni makstakse alates selle kalendrikuu esimesest päevast, mis järgneb kuupäevale, millal parlamendiliige saab 65-aastaseks;
                                                
                                             
                                                   b)
                                                
                                                
                                                   pensioni suhtes kohaldatakse erimaksu, mis moodustab 5 % pensioni nominaalsummast. See maks makstakse otse täiendava (vabatahtliku) pensioni fondi.“;
                                                
                                             
                                 
                              
                                    c)
                                 
                                 
                                    lisatakse järgmine lõige:
                                    
                                       „2a.   Euroopa Parlamendi liikmete kulude hüvitamise ja toetuste maksmise eeskirja VII lisa artiklite 3 ja 4 alusel muudele soodustatud isikutele makstava täiendava (vabatahtliku) pensioni suhtes, mida ei ole veel 1. jaanuaril 2019 maksma hakatud, kehtestatakse erimaks, mis moodustab 5 % pensioni nominaalsummast. See maks makstakse otse täiendava (vabatahtliku) pensioni fondi.“
                                    
                                 
                              
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
            
            Otsust kohaldatakse alates 1. jaanuarist 2019, välja arvatud artikli 1 punkt 6, mida kohaldatakse alates 1. juulist 2018.
         
         
            (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
         
            (2)  Euroopa Parlamendi juhatuse 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).
         
            (3)  EÜT L 56, 4.3.1968, lk 1.